
Изх.№ 61-00-162/27.04.2026 г. 

ДО 

ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

ОТНОСНО: Осигуряване на съфинансиране и опеделяне на източник за финансиране за изпълнение на проект „Основен ремонт на МБАЛ „Проф. д-р Асен Шопов” ЕООД  в гр. Златоград (внедряване на мерки за енергийна ефективност)”, одобрен по Програма „Красива България“ към Министерство на труда и социалната политика 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

След Решение на Общински съвет Златоград е дадено съгласие за кандидатстване с проектно предложение по Програма „Красива България“ към Министерство на труда и социалната политика. Проектното предложение „Основен ремонт на МБАЛ „Проф. д-р Асен Шопов” ЕООД  в гр. Златоград (внедряване на мерки за енергийна ефективност)” е одобрено от Управителния съвет на програмата и между Община Златоград и Министерство на труда и социалната политика е сключено споразумение за финансиране.

Общата стойност на проекта възлиза на 149 449 евро с ДДС, от които:

· 68 747 евро – финансиране от МТСП;

· 80 702 евро – съфинансиране от Община Златоград.

Средствата по проекта са разпределени както следва:

· 137 493 евро – за строително-монтажни работи, в т.ч. 63 247 евро от МТСП и 74 246 евро от общината;
· 11 956 евро – за организация, оперативно управление и контрол от ПКБ, в т.ч. 5 500 евро от МТСП и 6 456 евро от общината.
Съгласно условията на програмата и сключеното споразумение, за изпълнение на проекта следва да бъде осигурено съфинансиране от страна на общината.

Предлагам съфинансирането в размер на 80 702 евро да бъде осигурено, както следва:

· 74 246 евро за строително-монтажни работи, от които:

· 28 573 евро – от преходен остатък от целева субсидия за капиталови разходи за 2025 г.;

· 45 673 евро – от целева субсидия за капиталови разходи за 2026 г.;

· 6 456 евро за организация, оперативно управление и контрол – от собствени средства на общината.

Допълнително, съгласно приетото решение за кандидатстване, разходите за авторски и строителен надзор са за сметка на Община Златоград, като същите възлизат съответно на 1 227 евро за авторски надзор и 2 750 евро – строителен надзор, които предлагам да бъдат финансирани от целева субсидия за капиталови разходи за 2026 г.

Предвид гореизложеното и на основание чл.21, ал.1, т.6 и т.23 от Закона за местното самоуправление и местната администрация, във връзка с чл. 94, ал.3 т.6 от Закона за публичните финанси, предлагам Общински съвет – Златоград да приеме следното
І. Р Е Ш Е Н И Е :

На основание чл.21, ал.1, т.6 и т.23 от Закона за местното самоуправление и местната администрация, чл. 94, ал.3 т.6 от Закона за публичните финанси, във връзка с одобрен проект по Програма „Красива България“ към Министерство на труда и социалната политика и сключено споразумение за финансиране, Общински съвет - Златоград

РЕШИ:

1. Осигурява съфинансиране за изпълнение на проект „Основен ремонт на корпус Б и В на МБАЛ „Проф. д-р Асен Шопов” ЕООД в гр. Златоград (внедряване на мерки за енергийна ефективност)“, одобрен по Програма „Красива България“, в общ размер на 80 702 евро (с ДДС), представляващи 54% от общата стойност на проекта. 

2. Определя източниците за финансиране на съфинансирането по т. 1, както следва:

· 74 246 евро за изпълнение на СМР на обекта, от които 28 573 евро с преходен остатък от целева субсидия за капиталови разходи за 2025 г. и 45 673 евро с целева субсидия за капиталови разходи за 2026 г.;

· 6 456 евро за организация, оперативно управление и контрол – от собствени средства на Община Златоград.

3. Дава съгласие разходите за авторски надзор в размер на 1 227 евро и строителен надзор в размер на 2 750 евро, за сметка на бюджета на Община Златоград, като същите да се финансират с целева капиталова субсидия за 2026 г.

4. Възлага на Кмета на Община Златоград да отрази разходите по бюджета на Община Златоград за 2026 г. и да включи обекта в Разчета за капиталови разходи за 2026 г. 

МИРОСЛАВ ЯНЧЕВ

Кмет на Община Златоград

Изготвил:
Инж.Юли Хаджийски- главен инженер

Съгласували:
Златка Цекова - Директор на Дирекция „АПО, ОС и З, той и юрисконсулт“ 

Надя Мангарудова – Директор на Дирекция „ФСД, Б, ЧР и МДТ“



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

